म विधायन समितिमा हुँदा अमेरिकी दूतावासले समलिंगी विवाहको बारेमा प्रशस्त लबिङ गर्‍यो। तर, युरोप अमेरिका जस्ता देशमा पनि यो व्यवस्था नभएकाले हामीले हाम्रो समाजको चरित्र हेरेर तत्काल नगर्ने निर्णयमा अडान लियौं। दूतावासले एक जना अमेरिकी सिनेटर ल्याएर पनि हामीमाथि प्रभाव पार्न खोज्यो, हामीले मानेनौं। विदेश भ्रमणमा लगे भने जाँदा हुन्छ। तर, नाजायज रूपमा प्रभावमा परेर ऐन कानुनहरू बनाउनु हुँदैन।
